21980A1106(02)



PROTOCOL ADIȚIONAL

la Acordul între Comunitatea Economică Europeană și Republica Islanda ca urmare a aderării Republicii Elene la Comunitate

COMUNITATEA ECONOMICĂ EUROPEANĂ,

pe de o parte,

și

REPUBLICA ISLANDA,

pe de altă parte,

AVÂND ÎN VEDERE aderarea Republicii Elene la Comunitățile Europene la 1 ianuarie 1981,

AVÂND ÎN VEDERE Acordul între Comunitatea Economică Europeană și Republica Islanda, semnat la Bruxelles la 22 iulie 1972, denumit în continuare „acordul”,

AU DECIS să stabilească, de comun acord, adaptările și măsurile tranzitorii referitoare la acordul încheiat ca urmare a aderării Republicii Elene la Comunitatea Economică Europeană

ȘI SĂ ÎNCHEIE PREZENTUL PROTOCOL:

TITLUL I

Adaptări

Articolul 1

Textul acordului, în special anexa și protocoalele care fac parte integrantă din acesta, precum și Actul final împreună cu declarațiile anexate sunt redactate în limba greacă, acest text este considerat autentic, producând aceleași efecte ca și textele originale. Comitetul mixt aprobă textul în limba greacă.

Articolul 2

Republica Elenă aplică dispozițiile din tabelul prevăzut la articolul 1 alineatul (3) din Protocolul nr. 1 la acord tuturor produselor originare din Islanda, care intră sub incidența capitolelor 48 și 49 din Tariful Vamal Comun și care nu sunt prevăzute în anexa I.

TITLUL II

Măsuri tranzitorii

Articolul 3

Pentru produsele prevăzute în anexa I, Republica Elenă elimină progresiv drepturile vamale de import aplicabile produselor originare din Islanda, în conformitate cu următorul calendar:

Articolul 4

(1) Pentru produsele prevăzute în anexa I, dreptul vamal de bază căreia trebuie să i se aplice reducerile succesive prevăzute la articolul 3 pentru fiecare produs reprezintă dreptul aplicat efectiv de către Republica Elenă Islandei la 1 iulie 1980.

(2) Cu toate acestea, în ceea ce privește chibriturile care se încadrează la poziția 36.06 din Tariful Vamal Comun, dreptul vamal de bază este de 17,2 % ad valorem.

Articolul 5

(1) Pentru produsele prevăzute în anexa I, Republica Elenă elimină progresiv taxele cu efect echivalent drepturilor vamale de import aplicate produselor originare din Islanda, în conformitate cu următorul calendar:

(2) Pentru fiecare produs, dreptul vamal de bază căreia trebuie să i se aplice reducerile succesive prevăzute la alineatul (1) reprezintă dreptul aplicat de către Republica Elenă, la 31 decembrie 1980, Comunității în componența sa actuală.

(3) Orice taxă cu efect echivalent unui drept vamal de import introdus de la 1 ianuarie 1979 în schimburile comerciale dintre Grecia și Islanda se elimină la 1 ianuarie 1981.

Articolul 6

În cazul în care Republica Elenă suspendă sau reduce drepturile vamale sau taxele cu efect echivalent aplicabile produselor importate din Comunitate în componența sa actuală, mai repede decât este prevăzut în calendarul stabilit, aceasta suspendă sau reduce, de asemenea, cu același procent drepturile vamale sau taxele cu efect echivalent aplicabile produselor originare din Islanda.

Articolul 7

(1) Elementul variabil pe care îl poate aplica Republica Elenă în conformitate cu dispozițiile articolului 1 din Protocolul nr. 2 la acord produselor originare din Islanda prevăzute în tabelul I din respectivul protocol este ajustat cu suma compensatorie aplicată în schimburile comerciale dintre Comunitate în componența sa actuală și Grecia.

(2) Pentru produsele prevăzute în tabelul I din Protocolul nr. 2 la acord, precum și în anexa I la prezentul protocol, în conformitate cu calendarul prevăzut la articolul 3, Republica Elenă elimină diferența dintre:

Articolul 8

(1) Republica Elenă poate continua aplicarea de restricții cantitative asupra produselor originare din Islanda prevăzute în anexa II până la 31 decembrie 1985.

(2) Restricțiile prevăzute la alineatul (1) constau în aplicarea unor contingente globale care sunt deschise și pentru importurile originare din Austria, Elveția, Finlanda, Norvegia și Suedia.

Contingentele globale pentru 1981 sunt prevăzute în anexa II.

(3) Ritmul minim de creștere progresivă a contingentelor prevăzute la alineatul (2) este de 25 % la începutul fiecărui an în ceea ce privește contingentele exprimate în unități europene de cont (UEC) și de 20 % la începutul fiecărui an în ceea ce privește contingentele exprimate în unități de volum. Creșterea se adaugă la fiecare contingent, următoarea creștere fiind calculată la suma totală obținută.

Atunci când un contingent este exprimat atât în volum, cât și în valoare, contingentului exprimat în volum i se aplică o creștere de cel puțin 20 % pe an, iar contingentului exprimat în valoare i se aplică o creștere de cel puțin 25 % pe an, următoarele contingente fiind calculate în fiecare an pe baza contingentului precedent majorat cu creșterea.

Cu toate acestea, în ceea ce privește autocarele, autobuzele și alte vehicule care se încadrează la subpoziția ex 87.02 A I din Tariful Vamal Comun, contingentul exprimat în volum crește cu 15 % pe an, iar contingentul exprimat în valoare cu 20 % pe an.

(4) Atunci când se constată că importurile în Grecia al unuia dintre produsele prevăzute în anexa II au fost mai mici de 90 % din contingent timp de doi ani consecutivi, Republica Elenă liberalizează importul acestui produs originar din Islanda și din țările prevăzute la alineatul (2), în cazul în care produsul respectiv este liberalizat la acel moment pentru Comunitate în componența sa actuală.

(5) În cazul în care Republica Elenă liberalizează importul unuia dintre produsele prevăzute în anexa II care provine din Comunitate în componența sa actuală sau în cazul în care mărește un contingent peste rata minimă aplicabilă Comunității în componența sa actuală, aceasta liberalizează, de asemenea, importul acelui produs originar din Islanda sau mărește proporțional contingentul global.

(6) În ceea ce privește licențele de import pentru produsele originare din Islanda prevăzute în anexa II, Republica Elenă aplică aceleași norme și practici administrative aplicabile importurilor acestor produse originare din Comunitate în componența sa actuală, cu excepția contingentului deschis pentru îngrășămintele de la pozițiile 31.02 și 31.03 și de la subpozițiile 31.05 A I, II și IV din Tariful Vamal Comun, asupra căruia Republica Elenă poate aplica normele și practicile conforme cu exercitarea drepturilor exclusive de comercializare.

Articolul 9

(1) Constituirea de garanții la import și plățile în numerar, în vigoare în Grecia la 31 decembrie 1980 în ceea ce privește importul de produse originare din Islanda, se elimină progresiv în cursul unei perioade de trei ani de la 1 ianuarie 1981.

Rata garanțiilor la import și a plăților în numerar se reduce potrivit calendarului următor:

(2) În cazul în care Republica Elenă reduce rata garanțiilor la import sau a plăților în numerar față de Comunitate în componența sa actuală mai rapid decât este prevăzut în calendarul menționat la alineatul (1), aceasta acordă aceeași reducere și importurilor de produse originare din Islanda.

TITLUL III

Dispoziții generale și finale

Articolul 10

Comitetul mixt adoptă orice modificări la regulile de origine care s-ar putea deveni necesare ca urmare a aderării Republicii Elene la Comunitățile Europene.

Articolul 11

Anexele la prezentul protocol fac parte integrantă din acesta. Prezentul protocol face parte integrantă din acord.

Articolul 12

Prezentul protocol este aprobat de părțile contractante în conformitate cu procedurile proprii ale acestora. Acesta intră în vigoare la 1 ianuarie 1981, cu condiția ca părțile contractante să își notifice reciproc, înainte de această dată, îndeplinirea procedurilor necesare în acest sens. După această dată, protocolul intră în vigoare în prima zi din a doua lună care urmează acestei notificări.

Articolul 13

Prezentul protocol este redactat în dublu exemplar, în limbile daneză, engleză, franceză, germană, greacă, islandeză, italiană și olandeză, fiecare dintre aceste texte fiind în mod egal autentic.

Udfærdiget i Bruxelles, den sjette november nitten hundrede og firs

Geschehen zu Brüssel am sechsten November neunzehnhundertachtzig

Done at Brussels on the sixth day of November in the year one thousand nine hundred and eighty

Fait à Bruxelles, le six novembre mil neuf cent quatre-vingt

Έγινε στίς Βρυξέλλες, στίς έξη Νοεμβρίου χίλια έννιακόσια όγδόντα

Fatto a Bruxelles, addì sei novembre millenovecentoottanta

Gedaan te Brussel, de zesde november negentienhonderd tachtig

Gjört í Brussel hinn 6. nóvember 1980

For Det europæiske økonomiske Fællesskab Für die Europäische Wirtschaftsgemeinschaft For the European Economic Community Pour la Communauté économique européenne Για τήν Εύρωπαϊκή Οικονομική Κοινότητα Per la Comunità economica europea Voor de Europese Economische Gemeenschap Fyrir Efnahagsbandalag Evrópu